## Odluka o davanju poljoprivrednog zemljišta u vlasništvu Republike Hrvatske u prioritetnu koncesiju, neposrednom pogodbom, društvu IPK Hrastovac d.o.o., Osijek

### NN 52/2006 (10.5.2006.), Odluka o davanju poljoprivrednog zemljišta u vlasništvu Republike Hrvatske u prioritetnu koncesiju, neposrednom pogodbom, društvu IPK Hrastovac d.o.o., Osijek

# VLADA REPUBLIKE HRVATSKE

**1244**

Na temelju članka 67. Zakona o poljoprivrednom zemljištu (»Na­rodne novine«, br.
66/2001, 87/2002, 48/2005 i 90/2005) i članka 30. stavak 2. Zakona o Vladi
Republike Hrvatske (»Narodne novine«, br. 101/1998, 15/2000, 117/2001, 199/2003
i 30/2004), Vlada Republike Hrvatske je na sjednici održanoj 5. svibnja 2006.
donijela

## ODLUKU

### O DAVANJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE U PRIORITETNU KONCESIJU, NEPOSREDNOM POGODBOM, DRUŠTVU IPK HRASTOVAC d.o.o., OSIJEK

I.

Vlada Republike Hrvatske (u daljem tekstu: Davatelj koncesije) daje
poljoprivredno zemljište u vlasništvu ili izvanknjižnom vlasništvu Republike
Hrvatske u prioritetnu koncesiju neposrednom pogodbom, društvu IPK Hrastovac,
d.o.o. Osijek, Vinkovačka 1a, (u daljem tekstu: Korisnik koncesije) na području
općine:

OPĆINA VLADISLAVCI

k.o. Dopsin: Posjedovni list br. 530

|  |  |  |  |  |  |  |
| --- | --- | --- | --- | --- | --- | --- |
| Red. br. | Broj parcele | Kultura | Klasa | Površina (m2) | Cijena (m2) | Utvrđena tržišna vrijednost (kn) |
| 1. | 216 | ORANICA | 1 | 339.878 | 0,04720 | 16.042,24 |
| 2. | 217 | ORANICA | 1 | 177.053 | 0,04720 | 8.356,90 |
| 3. | 218 | ORANICA | 1 | 128.279 | 0,04720 | 6.054,77 |
| 4. | 220 | ORANICA | 1 | 174.184 | 0,04720 | 8.221,48 |
| 5. | 269 | ORANICA | 1 | 126.381 | 0,04720 | 5.965,18 |
| 6. | 270 | ORANICA | 1 | 111.968 | 0,04720 | 5.284,89 |
| 7. | 271 | ORANICA | 2 | 62.150 | 0,04248 | 2.640,13 |
| 8. | 282 | ORANICA | 2 | 130.621 | 0,04248 | 5.548,78 |
|  |  | UKUPNO |  | 1.250.514 |  | 58.114,38 |

Sveukupna površina: 1.250.514 m2
Sveukupna cijena: 58.114,38 kuna.
Korisnik koncesije je pravni sljednik IPK »RATARSTVO-STOČARSTVO« d.o.o.
Antunovac.

II.

U slučaju da se pravomoćnom sudskom odlukom ili pravomoć­nim
upravnim rješenjem utvrdi postojanje stvarnog prava neke treće osobe na
pojedinim česticama iz točke 1. ove Odluke, ugovor o prioritetnoj koncesiji u
tom dijelu će se raskinuti i u tom slučaju Korisnik koncesije nema pravo na nikakvo potraživanje
s bilo koje osnove prema Davatelju koncesije, a nema pravo ni na naknadu štete.
Korisnik koncesije odgovara za eventualna potraživanja trećih osoba na zemljištu
koje mu je dano u koncesiju, a koja su posljedica pravomoćne sudske odluke ili
druge odluke nadležnog državnog tijela za vrijeme trajanja koncesije.

III.

Poljoprivredno zemljište u vlasništvu Republike Hrvatske, koje je predmet ove
Odluke, daje se u prioritetnu koncesiju neposrednom pogodbom kao proizvodno
tehnološka cjelina u svrhu biljne i stočarske proizvodnje.
Iznos koncesijske naknade po 1 ha za k.o. Dopsin, oranica I. klase iznosi 472,00
kuna i za II. klasu iznosi 424,80 kuna, a sve kako je određeno na temelju
podataka koje je dala nadležna porezna uprava.

IV.

Korisnik koncesije dužan je iskorištavati poljoprivredno zemljište iz točke 1.
ove Odluke za poljoprivrednu proizvodnju za koju je društvo registrirano i na
način kojim će osigurati najveću moguću zaštitu okoliša.

V.

Za korištenje poljoprivrednog zemljišta u vlasništvu Republike Hrvatske
navedenog u točki 1. ove Odluke, Korisnik koncesije dužan je platiti Davatelju
koncesije godišnju naknadu u iznosu navedenom u točki 1. ove Odluke.

VI.

Koncesija iz točke 1. ove Odluke dodjeljuje se na vrijeme od trideset godina,
počev od dana sklapanja ugovora o koncesiji predmetnoga zemljišta.

VII.

Dozvoljava se Korisniku koncesije postavljanje gospodarskih objekata, pomoćnih
uređaja i objekata za iskorištavanje zemljišta, ako je to u skladu s dokumentima
prostornog uređenja i graditeljstva.
Po isteku koncesije navedeni objekti postaju vlasništvo Davatelja koncesije.
Davatelj koncesije ima pravo tražiti da Korisnik koncesije o svom trošku ukloni
postavljene gospodarske, pomoćne i druge objekte na predmetnom poljoprivrednom
zemljištu.

VIII.

Davatelj koncesije može otkazati Korisniku koncesije ugovor o koncesiji
poljoprivrednog zemljišta iz točke 1. ove Odluke, ako Korisnik koncesije i nakon
opomene koristi predmetno poljoprivredno zemljište suprotno ugovoru i ne
primjenjuje mjere i postupke predviđene propisima o zaštiti i korištenju
poljoprivrednog zemljišta.

IX.

Ugovor o koncesiji raskida se ako Korisnik koncesije ne plati godišnju
koncesijsku naknadu utvrđenu ugovorom o koncesiji u roku od 15 dana od dana
primitka poziva Davatelja koncesije, te ako predmetno zemljište daje u zakup ili
podkoncesiju.

X.

Na temelju ove Odluke ovlašćuje se ministar poljoprivrede, šu­marstva i vodnoga
gospodarstva da sklopi ugovor o koncesiji poljoprivrednog zemljišta iz točke 1.
ove Odluke, u roku od 30 dana od dana stupanja na snagu Odluke, kojim će se
detaljno urediti ovlaštenja Davatelja koncesije, te prava i obveze Korisnika
koncesije.
Općinska, odnosno gradska vijeća dužna su svoje Programe raspolaganja
poljoprivrednim zemljištem u vlasništvu Republike Hrvatske uskladiti s pravom na
prioritetnu koncesiju, sukladno člancima 54. i 67. Zakona o poljoprivrednom
zemljištu (»Narodne novine«, br. 66/2001, 87/2002, 48/2005 i 90/2005).

XI.

Ova Odluka stupa na snagu danom donošenja, a objavit će se u »Narodnim
novinama«.

Klasa: 320-02/06-03/13
Urbroj: 5030122-06-1
Zagreb, 5. svibnja 2006.

Predsjednik
**dr. sc. Ivo Sanader**, v. r.

Odluka, NN 52/2006-1244
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)